# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 15/2014

# zo zasadnutia Kolégia rektora STU zo dňa 05. 03. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh a uznesení
2. Vyhodnotenie plnenia plánu činností na zabezpečenie plnenia Dlhodobého zámeru STU

v roku 2013 (R. Redhammer)

1. Plán činností na zabezpečenie plnenia Dlhodobého zámeru STU v roku 2014 (R. Redhammer)
2. Návrh smernice rektora „Pravidlá udeľovania Ceny rektora Slovenskej technickej univerzity v Bratislave“ (M. Peciar v zastúpení F. Horňáka)
3. Hodnotenie úrovne vzdelávacej činnosti na STU za akademický rok 2012/2013   
   (M. Peciar v zastúpení F. Horňáka)
4. Hodnotenie úrovne STU v oblasti vedy, techniky a umenia za rok 2013 (S. Biskupič)
5. Návrh „Realizačné opatrenia na vyhlásenie výzvy na postdoktorandské pracovné

pobyty na STU v roku 2014“ (S. Biskupič)

1. Vyhlásenie výzvy o najlepšiu publikáciu v roku 2014 (S. Biskupič)
2. Príprava odpredaja nehnuteľností v Bratislave – Trnávka 1 (M. Sokol)
3. Príprava odpredaja nehnuteľností v Bratislave – Trnávka 2 (M. Sokol)
4. Príprava odpredaja nehnuteľností v Bratislave – Trnávka 3( M. Sokol)
5. Zámer zhodnotiť časti pozemkov STU na Bočnej a Technickej ulici na Trnávke v Bratislave (M. Sokol)
6. Úprava organizačného poriadku CAŠ (M. Sokol)
7. Informácia o pripravovaných športových súťažiach o „Pohár rektora STU“ (M. Sokol)
8. Návrh na udelenie Plakety STU prof. Jánovi Garajovi (R. Redhammer)
9. Informácia o rozhodnutiach rektora na splácanie pôžičiek a metodika ich zúčtovania   
   (D. Faktor)
10. Informácia o príprave rozpisu dotácie - ústna informácia (D. Faktor)
11. Prezentácia predbežnej účtovnej závierky STU - ústna informácia ( D. Faktor)
12. Rôzne

**PREDLOŽENÉ MATERIÁLY:**

1. Vyhodnotenie plnenia plánu činností na zabezpečenie plnenia Dlhodobého zámeru STU

v roku 2013

1. Plán činností na zabezpečenie plnenia Dlhodobého zámeru STU v roku 2014
2. Návrh smernice rektora „Pravidlá udeľovania Ceny rektora Slovenskej technickej univerzity v Bratislave“
3. Hodnotenie úrovne vzdelávacej činnosti na STU za akademický rok 2012/2013
4. Hodnotenie úrovne STU v oblasti vedy, techniky a umenia za rok 2013
5. Návrh „Realizačné opatrenia na vyhlásenie výzvy na postdoktorandské pracovné

pobyty na STU v roku 2014“

1. Vyhlásenie výzvy o najlepšiu publikáciu v roku 2014
2. Príprava odpredaja nehnuteľností v Bratislave – Trnávka 1
3. Príprava odpredaja nehnuteľností v Bratislave – Trnávka 2
4. Príprava odpredaja nehnuteľností v Bratislave – Trnávka 3
5. Zámer zhodnotiť časti pozemkov STU na Bočnej a Technickej ulici na Trnávke v Bratislave
6. Úprava organizačného poriadku CAŠ
7. Informácia o pripravovaných športových súťažiach o „Pohár rektora STU“
8. Návrh na udelenie Plakety STU prof. Jánovi Garajovi
9. Informácia o rozhodnutiach rektora na splácanie pôžičiek a metodika ich zúčtovania

Na základe dohody rektora a prorektora Biskupiča bol program rokovania doplnený o materiál, ktorý bol zaradený do programu ako nový bod 19.

1. Návrh minimálnych kritérií Ústavu manažmentu STU na habilitačné a vymenúvacie konania

Bod „Rôzne“ bol prečíslovaný na bod 20.

**K BODU 1: Kontrola úloh**

****

**K BODU 2: Vyhodnotenie plnenia plánu činností na zabezpečenie plnenia Dlhodobého zámeru STU v roku 2013**

Materiál uviedol rektor.

Dokument bol predložený ako vyhodnotenie plnenia plánu činností z Dlhodobého zámeru

STU.

**UZNESENIE: 15.1/2014-KR**

Kolégium rektora  STU prerokovalo Vyhodnotenie plnenia plánu činností na zabezpečenie plnenia Dlhodobého zámeru STU v roku 2013 a odporúča predložiť dokument na zasadnutie Akademického senátu STU dňa 31.03.2014.

**ÚLOHA: 15.1/2014-KR**

Kolégium rektora  STU ukladá v súvislosti s vyhodnotením plnenia plánu činností z Dlhodobého

zámeru STU zaslať rektorovi a v kópii pror. Peciarovi počty postdoktorandov (úbytok a nárast) na jednotlivých fakultách za rok 2013.

Z: dekani

T: 10.03.2014, 12:00 hod.

**K BODU 3: Plán činností na zabezpečenie plnenia Dlhodobého zámeru STU v roku 2014**

Materiál uviedol rektor.

Dokument bol predložený ako aktualizácia plánu činností a úloh v rámci Dlhodobého

zámeru STU.

**UZNESENIE: 15.2/2014-KR**

Kolégium rektora STU prerokovalo Plán činností na zabezpečenie plnenia Dlhodobého zámeru STU v roku 2014 s pripomienkami, Po zapracovaní pripomienok odporúča predložiť dokument na zasadnutie Akademického senátu STU dňa 31.03.2014.

**K BODU 4: Návrh smernice rektora „Pravidlá udeľovania Ceny rektora Slovenskej technickej univerzity v Bratislave“**

Materiál uviedol prorektor Peciar.

Návrh bol vypracovaný v súlade s čl. 32 bod 5 Štatútu STU v spojení s čl. 8 bod 3 Štipendijného poriadku STU. Materiál bol prerokovaný a schválený na porade prodekanov dňa 03.02.2014 a 17.02.2014, schválený na zasadnutí Vedenia STU dňa 19.02.2014 v 2. čítaní.

**UZNESENIE: 15.3/2014-KR**

Kolégium rektora STU prerokovalo Návrh smernice rektora „Pravidlá udeľovania Ceny rektora Slovenskej technickej univerzity v Bratislave“.

**K BODU 5: Hodnotenie úrovne vzdelávacej činnosti na STU za akademický rok 2012/2013**

Materiál uviedol prorektor Peciar.

Materiál bude predložený do VR STU v zmysle § 12 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Materiál bol schválený na porade prorektora a prodekanov pre vzdelávanie dňa 03.02.2014 a schválený na zasadnutí Vedenia STU dňa 19.02.2014 v 2. čítaní.

Rozsiahla diskusia sa viedla k zvýšenému počtu potrebných kreditov (z 10 na 15) za štúdium po 1. semestri ako hranice pre postup do 2. semestra. Zmena (zníženie kreditov) by mala byť odzrkadlená a teda by mohla byť dôvodom pre znovuotvorenie študijného poriadku.

Rektor požiadal prítomných o zaslanie písomných pripomienok k materiálu do piatku

07.03.2014.

**UZNESENIE: 15.4/2014-KR**

Kolégium rektora STU prerokovalo Hodnotenie úrovne vzdelávacej činnosti na STU za

akademický rok 2012/2013 s pripomienkami. Po zapracovaní pripomienok odporúča predložiť

materiál na zasadnutie Vedeckej rady STU dňa 19.03.2014.

**ÚLOHA: 15.2/2014-KR**

Kolégium rektora  STU ukladá v súvislosti s hodnotením úrovne vzdelávacej činnosti na STU za

akademický rok 2012/2013 pripraviť návrh organizovania letných kurzov matematiky za odplatu.

Komplexný materiál by mal byť predložený na zasadnutie Kolégia rektora STU v apríli 2014.

Z: dekani

T: 19.03.2014

**K BODU 6: Hodnotenie úrovne STU v oblasti vedy, techniky a umenia za rok 2013**

Materiál uviedol prorektor Biskupič.

Materiál bude predložený do VR STU v zmysle § 12 ods. 1 písm. b) zákona č. 131/2002 Z. z.

o vysokých školách a o zmene a doplnení niektorých zákonov v znení neskorších predpisov.

Rektor požiadal prítomných o zaslanie písomných pripomienok k materiálu do piatku

07.03.2014.

**UZNESENIE: 15.5/2014-KR**

Kolégium rektora STU prerokovalo Hodnotenie úrovne STU v oblasti vedy, techniky a umenia za

rok 2013 s pripomienkami. Po zapracovaní pripomienok odporúča predložiť materiál na

zasadnutie Vedeckej rady STU dňa 19.03.2014.

**K BODU 7: Návrh „Realizačné opatrenia na vyhlásenie výzvy na postdoktorandské pracovné pobyty na STU v roku 2014“**

Materiál uviedol prorektor Biskupič a predložil v súlade s harmonogramom plnenia

hlavných úloh STU.

**UZNESENIE: 15.6/2014-KR**

Kolégium rektora STU prerokovalo „Realizačné opatrenia na vyhlásenie výzvy na postdoktorandské pracovné pobyty na STU v roku 2014“.

**K BODU 8: Vyhlásenie výzvy o najlepšiu publikáciu v roku 2014**

Materiál uviedol prorektor Biskupič a predložil v súlade so závermi jednania Vedenia STU.

Diskusia sa okrem iného viedla k rozšíreniu materiálu o vyhlásenie výzvy o najlepšie

výstupy, resp. realizované dielo (vrátane medzinárodného úžitkového vzoru a patentu, predaja licencie a pod.). Prorektor Peciar sa bude zaoberať predloženou ideou, avšak až keď to bude aktuálne.

**UZNESENIE: 15.7/2014-KR**

Kolégium rektora STU prerokovalo Vyhlásenie výzvy o najlepšiu publikáciu v roku 2014 s pripomienkami.

**K BODU 9: Príprava odpredaja nehnuteľností v Bratislave – Trnávka 1**

Materiál prezentoval prorektor Sokol.

**UZNESENIE: 15.8/2014-KR**

Kolégium rektora STU prerokovalo návrh na predaj nehnuteľností v Bratislave, zapísaných na liste vlastníctva č. 904 pre katastrálne územie Trnávka

* pozemok parc. č. 16952/132 vo výmere 221 m2 zastavané plochy
* a nádvoria, parc. č. 16952/134 vo výmere 1207 m2 zastavané plochy a
* nádvoria a parc. č. 16952/192 vo výmere 716 m2 ostatné plochy

a odporúča predložiť dokument na zasadnutie Akademického senátu STU dňa 31.03.2014.

**K BODU 10: Príprava odpredaja nehnuteľností v Bratislave – Trnávka 2**

Materiál prezentoval prorektor Sokol.

**UZNESENIE: 15.9/2014-KR**

Kolégium rektora STU berie na vedomie návrh na predaj nehnuteľností v Bratislave, zapísaných na liste vlastníctva č. 904 pre katastrálne územie Trnávka

* pozemok parc. č. 16952/120 vo výmere 1154 m2 zastavané plochy
* a nádvoria a parc. č. 16952/186 vo výmere 692 m2 ostatné plochy

a odporúča sa predmetným predajom ďalej zaoberať a hľadať ďalšie riešenia.

**K BODU 11: Príprava odpredaja nehnuteľností v Bratislave – Trnávka 3**

Materiál prezentoval prorektor Sokol.

**UZNESENIE: 15.10/2014-KR**

Kolégium rektora STU prerokovalo návrh na predaj nehnuteľností v Bratislave, zapísaných na liste vlastníctva č. 904 pre katastrálne územie Trnávka

* pozemok parc. č. 16952/185 vo výmere 1355 m2 ostatné plochy a
* parc. č. 16952/193 vo výmere 254 m2 zastavané plochy a nádvoria

a odporúča predložiť dokument na zasadnutie Akademického senátu STU dňa 31.03.2014.

**K BODU 12: Zámer zhodnotiť časti pozemkov STU na Bočnej a Technickej ulici na Trnávke v Bratislave**

Materiál prezentoval prorektor Sokol ako potrebu riešiť environmentálne, právne a finančné otázky spojené s využitím predmetných pozemkov.

**UZNESENIE: 15.11/2014-KR**

Kolégium rektora STU prerokovalo zámer zhodnotiť časti pozemkov STU na Bočnej a Technickej

ulici na Trnávke v Bratislave.

**K BODU 13: Úprava organizačného poriadku CAŠ**

Materiál uviedol a prezentoval prorektor Sokol ako úpravu postupu schvaľovania

dokumentov v organizačnom poriadku CAŠ STU a zavedenie funkcie športového inštruktora.

**UZNESENIE: 15.12/2014-KR**

Kolégium rektora STU prerokovalo úpravu organizačného poriadku CAŠ STU.

**K BODU 14: Informácia o pripravovaných športových súťažiach o „Pohár rektora STU“**

Materiál prezentoval prorektor Sokol.

Rada športu STU v spolupráci s katedrami telesnej výchovy fakúlt STU každoročne organizuje Majstrovstvá STU študentov o Pohár rektora. Predložený materiál upresňuje termíny konania podujatí a spôsob financovania.

**UZNESENIE: 15.13/2014-KR**

Kolégium rektora STU berie na vedomie informáciu o pripravovaných športových

súťažiach o Pohár rektora STU.

**K BODU 15: Návrh na udelenie Plakety STU prof. Jánovi Garajovi**

Materiál prezentoval rektor.

Návrh na udelenie Plakety STU prof. Ing. Jánovi Garajovi, DrSc. bol predložený pri

príležitosti jeho životného jubilea 80 rokov.

**UZNESENIE: 15.14/2014-KR**

Kolégium rektora STU schvaľuje udelenie Plakety STU prof. Ing. Jánovi Garajovi,

DrSc.. pri príležitosti významného životného jubilea a za rozvoj vedeckého poznania

a osobný prínos pri zvyšovaní prestíže Slovenskej technickej univerzity v Bratislave.

**K BODU 16: Informácia o rozhodnutiach rektora na splácanie pôžičiek a metodika ich zúčtovania**

Materiál uviedol kvestor.

Dňa 30.1.2014 bolo v zmysle smernice 7/2013 –SR Pravidlá poskytovania pôžičiek medzi súčasťami STU v Bratislave zo dňa 10.12.2013 vydaných 9 rozhodnutí rektora o splácaní pôžičiek. Tieto boli schválené v AS STU 25.5.2009 a následne čerpané súčasťami v nasledujúcich rokoch.

**UZNESENIE: 15.15/2014-KR**

Kolégium rektora STU berie na vedomie informáciu o rozhodnutiach rektora na splácanie

pôžičiek a metodiku ich zúčtovania.

**K BODU 17: Informácia o príprave rozpisu dotácie - ústna informácia**

Kvestor stručne informoval o príprave rozpisu dotácie.

**UZNESENIE: 15.16/2014-KR**

Kolégium rektora STU berie na vedomie ústnu informáciu o príprave rozpisu dotácie.

**K BODU 18: Prezentácia predbežnej účtovnej závierky STU - ústna informácia**

Kvestor prezentoval súčasný stav predbežnej účtovnej závierky súčastí aj celej STU.

**UZNESENIE: 15.17/2014-KR**

Kolégium rektora STU berie na vedomie ústnu informáciu o predbežnej účtovnej závierke

STU.

**K BODU 19: Návrh minimálnych kritérií Ústavu manažmentu STU na habilitačné a vymenúvacie konania**

Materiál uviedol prorektor Biskupič. K bodu bol prizvaný doc. Zajko.

**UZNESENIE: 15.18/2014-KR**

Kolégium rektora STU prerokovalo Minimálne kritériá Ústavu manažmentu STU na

habilitačné a vymenúvacie konania s pripomienkami.

**INFORMÁCIE A OZNAMY:**

Rektor

* informoval prítomných, že v čase neprítomnosti prorektora Horňáka ho bude v rámci agendy týkajúcej sa vzdelávania zastupovať prorektor Peciar, v súvislosti s koordinovaním agendy ohľadom komplexnej akreditácie bol oslovený a poverený doc. Makýš, prodekan pre vzdelávania SvF STU
* agendu týkajúcu sa zahraničného útvaru bude zastrešovať prorektor Sokol
* oboznámil prítomných o nadchádzajúcich zasadnutiach RVŠ a SRK, v rámci ktorých by rád o.i. otvoril otázku financovania APVV, komplexnú akreditáciu a lehoty ASFEU pri preplácaní ŽOPiek
* informoval pripomienkovom procese Kolektívnej zmluvy na rok 2014, čoskoro bude podpísaná a zverejnená na web stránke STU

Prorektor Peciar

* upozornil na chýbajúce podklady do monitorovacej správy č. 2 UVP STU a požiadal o ich bezodkladné dodanie

Prorektor Sokol

* pozval prítomných na podujatie „Univerzitná regata“, ktoré sa uskutoční dňa 03.05.2014
* informoval o letnej škole pre študentov z Mexika, kde sa prihlásilo cca 20 študentov

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Marec** | 17.03.2014 | PAS STU | 13:00 | 14:00 Stretnutie AO |
|  | 19.03.0214 | VR STU | 09:00 |  |
|  | 21.03.2014 |  | 19:00 | 60. výročie Technik, SND |
|  | 31.03.2014 | AS STU | 14:00 |  |
| **Apríl** | 02.04.2014 | KR STU | 09:00 |  |
|  | 10.04.2014 |  | 10:00, 14:00 | PhD. promócie |

Zapísala: Zápisnicu overil:

Erika Jevčáková prof. Ing. Marián Peciar, PhD.

10.03.2014 10.03.2014